בחודש אפריל שנת 2016 הגישה עו"ד יפעת פנחסי מפרקליטות מחוז ירושלים כתב אישום נגד שלושה נאשמים: מוחמד ג'אברין מאום אל-פחם, נג'יב קוואסמה ג'דע וחליל עבאסי שניהם מסילואן. הם הואשמו על פי ה"חוק לאיסור הלבנת הון ואיסור מימון ארגוני טרור" שנחקק בשנת 2003
שלושת המועמדים לדין, נאשמים בתשלום כספים לפעילי הארגונים "מוראביטון" ו"מוראביטאת", כן נחקרו עשרות פעילי שטח של התנועות הללו, ורבים מהם הפלילו את שולחיהם.
תיאור כתב האשמה נותן מושג מה על צורות המימון של העמותות הנזכרות.
על פי כתב האישום העבירו הנאשמים, במהלך כל שנת 2014, תשלומים לחשבון הבנק שברשות כל אחד מפעילי המוראביטון והמוראביטאת, עבור תפקודם בהר הבית. לאחר הוצאת הארגונים אל מחוק לחוק, הוסוותה העברת כספי המשכורות. מוחמד ג'אברין מואשם שקבל והעביר כרטיסים של בנק הדואר ונג'יב קוואסמה ג'דע היה אחראי על חלוקת הכסף ישירות לפעילים בשטח.
יודסיטי (חברה)
ראני ח'דירה
ראני ח'דירה (בגרמנית: Rani Khedira; בערבית: راني خضيرة; נולד ב-27 בינואר 1994) הוא כדורגלן גרמני המשחק בעמדת הקשר בקבוצת אוניון ברלין מהבונדסליגה.
קריירה.
נולד בשטוטגרט לאב תוניסאי ולאם גרמניה. אחיו הגדול הוא כדורגלן העבר סאמי ח'דירה.
שטוטגרט.
ח'דירה נולד בשטוטגרט שבגרמניה. הוא החל לשחק במחלקת הנוער של TV אופינגן, ובשנת 2005 עבר למחלקת הנוער של שטוטגרט. בשנת 2012 החל ח'דירה לשחק בשטוטגרט II, קבוצת המילואים של שטוטגרט, ששיחקה בליגה הגרמנית השלישית. ב-1 בספטמבר 2013 ערך ח'דירה את הופעת הבכורה שלו בקבוצה הראשונה של המועדון, כשנכנס כמחליף בדקה ה-80 בניצחון 2–6 על הופנהיים במסגרת המחזור הרביעי בבונדסליגה. הוא ערך תשע הופעות ליגה בעונת .
ר.ב. לייפציג.
בחודש יולי 2014 חתם ח'דירה בר.ב. לייפציג מהבונדסליגה השנייה. ב-2 באוגוסט ערך ח'דירה את הופעת הבכורה שלו במועדון, כששיחק 90 דקות בתיקו 0-0 נגד ו.פ.ר. אאלן במסגרת המחזור הראשון בליגה. בעונתו הראשונה במועדון ערך ח'דירה 22 הופעות ליגה. בעונתו השנייה במועדון ערך ח'דירה 19 הופעות ליגה ולקח חלק בעלייתה של הקבוצה לבונדסליגה. בעונת הבכורה שלו עם ר.ב. לייפציג בבונדסליגה, סיימה הקבוצה במקום השני, אם כי ח'דירה לא זכה להזדמנויות רבות, וערך עשר הופעות ליגה בלבד. בתום עונת 2016/17 עזב את הקבוצה.
אאוגסבורג.
בקיץ 2017 חתם ח'דירה על חוזה באאוגסבורג לארבע שנים. ב-14 באוגוסט ערך הופעת בכורה בתיקו 1-1 נגד באייר לברקוזן.
יצחק גיל-עד
יצחק גליצקי גיל-עד הוא ספורטאי פאראלימפי לשעבר.
באולימפיאדת הנכים טוקיו (1964) זכה במדליית זהב בטניס שולחן זוגות (עם ברוך חגאי). כחבר בנבחרת הכדורסל קלע שש מתוך עשרים נקודות שנצברו והיה שותף לזכיית הנבחרת במדליית ארד.
באולימפיאדת הנכים תל אביב (1968) זכה במדליית זהב עם נבחרת הכדורסל ובמדליית זהב וקביעת שיא עולמי בזריקת דיסקוס למרחק 25.25 מטר. בתחרויות הדיפת כדור ברזל, הטלת כידון וזריקת אלה לא העפיל לתחרויות הגמר. בתחרות מקומית בישראל שנערכה ב-1974 שבר גליצקי את שיא העולם בזריקת דיסקוס שקבע ב-1968 וקבע שיא חדש למרחק 25.75 מטר.
באולימפיאדת הנכים היידלברג (1972) השתתף בארבע תחרויות אתלטיקה והגיע למקום החמישי בתחרות זריקת דיסקוס. במקצועות הדיפת כדור ברזל והטלת כידון סיים במקומות נמוכים.
באולימפיאדת הנכים טורונטו (1976) זכה במדליית ארד בזריקת דיסקוס למרחק 25.18 מטר. בתחרות הדיפת כדור ברזל סיים במקום ה-11.
יצחק גליצקי
יכולתנות
יְכוֹלתָּנוּת או נכותנות (באנגלית: ableism או ablism – אייבליזם) היא התנהגות מפלה ואימוץ של דעות קדומות נגד אנשים בעלי מוגבלויות. זוהי נטייה לאפיין אנשים עם מוגבלות בשל מוגבלויותיהם, ולהחשיבם כנחותים מאלה שאין להם מוגבלות. יש המשווים בין התנהגות זו, אשר מפלה על בסיס מוגבלות פיזית ונפשית, לבין סקסיזם וגזענות, המפלים על בסיס מין וגזע.
יכולתנות אינה מתמקדת במוגבלות, אלא בפעילויות ובהתנהגויות המניחות שעל האדם לעמוד באמות מידה שנקבעו על ידי החברה.
סטריאוטיפים המיוחסים למגוון של מוגבלויות נתפשים כמהווים הצדקה להתנהגות יכולתנית, והם בעלי השפעה על הגישה וההתנהגות כלפי אנשים בקבוצות שונות. כך מתהווה תיוג המשפיע על האדם המתוייג, מגביל את יכולותיו ומשפיע על זהותו, כמו כינוי חירשים וכבדי שמיעה כ"לקויי שמיעה" בניגוד לרצונם, או הרמת נכה בתוך כיסא הגלגלים שלו כשיש מדרגות ללא רמפה.
מבט היסטורי.
לאורך ההיסטוריה ובמבט תרבותי רחב, אנשים עם מוגבלות מיוצגים מסורתית בעמדה נחותה ומתפקדים כמי שמסמנים את שולי החברה האנושית, כשבמרכז החברתי והתרבותי מוצבים אנשים תקינים גופנית ונפשית. היכולתנות אף הפכה לנימוק לתוכנית המתת החסד של הגרמנים הנאצים לפני ובזמן השואה, שהביאה לרצח של 200 אלף איש עד שנת 1945. משפחותיהם של בעלי המוגבלות קיבלו עלוני מידע שקריים על מעונות שנפתחו לטיפול ביקיריהם ובמצבם המורכב, אך אלה היו מחנות השמדה.
בשנות ה-80 של המאה העשרים נוסחה הבחנה בגורם פוגעני נוסף שהוא תהליך המדיקליזציה של הטיפול באנשים עם מוגבלות, כאשר בצד היכולת לרפא נוצרו בקרב הרופאים והצוותים המטפלים נוהלי עבודה מדכאים ומגבילים.
בשנות ה-90 של המאה ה-20 נוצר ענף מחקרי חדש — הסוציולוגיה של המוגבלות, העוסקת במשמעויות החברתיות של החיים עם מוגבלות. בשלב זה נוצרה בקרב החרשים והאוטיסטים תרבות עצמאית.
קיימת השקפה לפיה אין הבחנה ברורה בין נכה לבין לא-נכה: .
בארה"ב בתחילת המאה ה-19 מוגבלות נתפסה כדיבוק או כישוף שטני שאוחז באדם בעל הצרכים המיוחדים. אחרי מלחמת העולם השנייה סטיגמות שונות החלו לדעוך לאחר שרבים נפצעו במלחמה. בשנות ה-60 של המאה ה-20 נוסדה תנועה לאומית להגנה על בעלי צרכים מיוחדים. בקנדה כיום מדיניות ההגירה המוגבלת, אפליה בשוק העבודה והגבלת הילודה בקרב בעלי מוגבלת, נועדו להפחית את שיעורם בחברה.
המדיניות המפלה מתקיימת גם במדינות נאורות ברחבי אירופה ויתר אמריקה.
המודל הרפואי והמודל החברתי.
בעבר היה נהוג להגדיר מוגבלויות לפי מודל רפואי המניח כי אדם עם מוגבלות נמצא במצב שמפחית את יכולתו לקחת חלק בחברה ולכן יש צורך לתמוך באדם כזה כדי לאפשר לה או לו לתפקד. המודל הרפואי התמקד במגמה ליצור שינוי בפרט כדי שיתאים לחברה.
אחרי המודל הרפואי, התקבל המודל החברתי, הגורס כי החברה מערימה מכשולים אשר מונעים מאנשים עם מוגבלות את האפשרות לתפקד בחברה ולכן על החברה עצמה להשתנות ולהתאים את עצמה כדי לאפשר לאנשים עם מוגבלות ליהנות מזכויות האדם שלהם.
עיצוב אוניברסלי.
המושג עיצוב אוניברסלי משמעו מתן גישה שווה לכמה שיותר אנשים מבלי להתחשב במאפיינים וביכולות שלהם. למשל, כאשר מתכננים מבנה, יש צורך להפחית ככל האפשר את המכשולים בגישה אליו, כדי שאנשים עם מוגבלות יוכלו להיכנס אליו מהדלתות הראשיות מבלי להזדקק למעברים צדדיים או מעליות.
בניגוד לנגישות, המצריכה גישה מיוחדת למען אנשים עם מוגבלויות שונות, עיצוב אוניברסלי מעלה על נס הכלה חברתית מקסימלית.
סוגי אייבליזם.
עויןעוין- יחס עוין כלפי בעלי מוגבלות.
מבני- העדר תשתיות המספקות נגישות כמו רמפות, מעליות וכו'.
נפשי- אפליה כלפי מתמודדי נפש.
פיזי- אפליה בגלל מראה חיצוני.
מופנם- כשבעל מוגבלות מאמץ תפיסה יכולתנית ומזלזל בעצמו ובבעלי מוגבלות מסביבו.
טוב לב/ דו ערכי- יחס לבעלי מוגבלות כילדים, שנראה אמפתי ורגיש אך פוגע בכבוד ובאוטונומיה על ידי שלילת הזכות לקבלת החלטות וכו'.
במדיה ובתרבות.
הנבל ביצירה לרוב סובל ממוגבלות נראית כמו גפה קטועה או כבדות ראייה (עין מכוסה ברטייה).
עונת 1987/1988 בגביע אירופה לאלופות בכדורגל
עונת 1987/1988 בגביע אירופה לאלופות בכדורגל הייתה העונה ה-33 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-16 בספטמבר 1987 ותחרות הסתיימה ב-25 במאי 1988.
בתחרות השתתפו 32 קבוצות. בעקבות אסון הייזל אלופת אנגליה אברטון לא יכלה להשתתף בתחרות.
משחק הגמר נערך בנקרסטדיון, שטוטגרט. התחרות הסתיימה בניצחון של איינדהובן בפעם הראשונה בתולדות המועדון. בכך ההולנדים זכו בגביע לראשונה מאז שנת 1972.
מתכונת התחרות.
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.
בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.
ראו גם.
גמר גביע אירופה לאלופות 1988.
Battlefield 1
Battlefield 1 הוא משחק ירי בגוף ראשון שפותח על ידי DICE ושווק על ידי Electronic Arts. המשחק, כמו קודמיו בסדרה, כולל מצב משחק און ליין מרובה משתתפים (Multiplayer) בנוסף למצב שחקן יחיד (Single Player). המשחק יצא לאור ב-21 באוקטובר 2016 לפלטפורמות Microsoft Windows, פלייסטיישן 4 ו-Xbox One. המשחק מתרחש בזמן מלחמת העולם הראשונה, בשונה מהמשחקים הקודמים בסדרה, אשר התרחשו בזמנים מאוחרים יותר.
עלילת המשחק.
המשחק מתרחש בתקופת מלחמת העולם הראשונה, המתאפיינת בטכנולוגיות וכלי נשק פרימיטיבים, עתיקים ולא מתקדמים. עלילת המשחק (Campaign) מתארת 5 מסעות והרפתקאות מנקודת מבט של אנשים שונים בחזיתות שונות במלחמת העולם הראשונה.
סיפורים אלו מסופרים מפי חיילים שונים על פי סיפורים אמיתיים שקרו במהלך המלחמה.
DLC (חבילות הרחבה).
למשחק מתוכננות 4 חבילות הרחבה (כמו כל משחק בסדרת Battlefield), כל חבילה כוללת 6 מפות חדשות, נשקים חדשים ו-Operations חדשים.
מחלקות.